
PËR LEJIMIN E KALIMIT TRANZIT TË NËNTË AUTOKOLONAVE USHTARAKE SLLOVENE, PËRMES TERRITORIT TË REPUBLIKËS SË SHQIPËRISË

Në mbështetje të nenit 100 të Kushtetutës dhe të neneve 16, pika 2, 17, 18 e 19 të ligjit nr.9363, datë 24.3.2005 “Për mënyrën dhe procedurat e vendosjes  dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, me propozimin e Ministrit të Mbrojtjes, Këshilli i Ministrave

VENDOSI:

1. Lejimin e kalimit tranzit të një autokolone ushtarake sllovene, të përbërë nga 3 (tri) automjete e 6 (gjashtë) trupa, përmes territorit të Republikës së Shqipërisë, në datën 21 shkurt 2009.
2. Lejimin e kalimit tranzit të katër autokolonave ushtarake sllovene, përmes territorit të Republikës së Shqipërisë, në datën 23 shkurt 2009, si më poshtë vijon:
a) Autokolona e parë përbëhet nga 2 (dy) automjete dhe 5 (pesë) trupa.
b) Autokolona e dytë përbëhet nga 19 (nëntëmbëdhjetë) automjete dhe 36 (tridhjetë e gjashtë) trupa.
c) Autokolona e tretë përbëhet nga 16 (gjashtëmbëdhjetë) automjete dhe 32 (tridhjetë e dy) trupa.
ç) Autokolona e katërt përbëhet nga 14 (katërmbëdhjetë) automjete dhe 32 (tridhjetë e dy) trupa.
3. Lejimin e kalimit tranzit të dy autokolonave ushtarake sllovene, përmes territorit të Republikës së Shqipërisë, në datën 26 shkurt 2009, si më poshtë vijon:
a) Autokolona e parë përbëhet nga 18 (tetëmbëdhjetë) automjete dhe 41 (dyzet e një) trupa.
b) Autokolona e dytë përbëhet nga 4 (katër) automjete dhe 9 (nëntë) trupa.
4. Lejimin e kalimit tranzit të dy autokolonave ushtarake sllovene, përmes territorit të Republikës së Shqipërisë, në datën 5 mars 2009, si më poshtë vijon:
a) Autokolona e parë përbëhet nga 8 (tetë) automjete dhe 19 (nëntëmbëdhjetë) trupa.
b) Autokolona e dytë përbëhet nga 1 (një) automjet dhe 7 (shtatë) trupa.
5. Pika e hyrjes në territorin e Republikës së Shqipërisë për autokolonat e përmendura në pikën 1 dhe në shkronjën “a” të pikave 2, 3, 4 të këtij vendimi, është pika e kalimit të kufirit Qafë-Thanë dhe pika e daljes është pika e kalimit të kufirit Porti i Durrësit.
6. Pika e hyrjes në territorin e Republikës së Shqipërisë për autokolonat e tjera është pika e kalimit të kufirit Porti i Durrësit dhe pika e daljes është pika e kalimit të kufirit Qafë-Thanë.
7. Procedurat për hyrjen, qëndrimin dhe daljen e këtyre trupave në Republikën e Shqipërisë janë parashikuar në marrëveshjen, ndërmjet palëve të Traktatit të Atlantikut të Veriut, për statusin e forcave, nënshkruar në Londër, më 19 qershor 1951 të marrëveshjes ndërmjet shteteve palë në Traktatin e Atlantikut të Veriut dhe shteteve të tjera, që marrin pjesë në Partneritetin për Paqe, përsa i përket statusit të forcave të tyre, nënshkruar në Bruksel, më 10 janar 1994, si dhe të protokollit shtesë për marrëveshjen ndërmjet shteteve palë në Traktatin e Atlantikut të Veriut dhe të shteteve të tjera pjesëmarrëse në Partneritetin për Paqe, përsa i përket statusit të forcave të tyre, ratifikuar me ligjin nr.8034, datë 22.11.1995.
8. Autokolonat sllovene, gjatë hyrjes, lëvizjes dhe daljes nga  territori i Republikës së Shqipërisë, të shoqërohen nga njësi të Forcave të Armatosura të Republikës së Shqipërisë.
9. Ngarkohet Ministria e Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

